मुरगांवः मुरगांव ज्येश्ठ नाट्य साहित्यीक, कलाकार संघटने वतीन घेतिल्ले 8वे सर्गेस्त मंदा बांदेकार यादस्तीक अखील गोंय बायल भजनी सर्तींत बेतोडें- फोंडे हांगच्या श्री सातेरी प्रासादिक भजनी मंडळान पयलें इनाम मेळयलें. तांकां सर्तीचे प्रयोजक उद्देजक नारायण (नाना) बांदेकार हाचे हस्तुकीं रोख रक्कम आनी करंड भेटयलो.
 बायणा हांगच्या रवींद्र भवनांत दोन सत्रांत ही सर्त जाली. वट्ट धा बायल भजनी पंगडांनी तातूंत वांटो घेतिल्लो. सर्तीचें उक्तावण संघटनेचो अध्यक्ष वामन चोडणकार हाचे हस्तुकीं दिवली पेटोवन जालें. पयल्या सत्रांत पांच आनी दुसऱ्या सत्रांत पांच भजनी पंगडांनी भजना सादर केलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 